# María Herrera Magdaleno

María Herrera Magdaleno (Pajacuarán, Mexiko, 1950), Doña Mary izenez ere ezaguna, enpresari mexikarra da eta giza eskubideen aldeko aktibista. 2014. urtean tokiko kolektiboen sare nazional bat sortu zuen, familiei desagerketak nola ikertu irakasteko. 2021ean Time aldizkariak munduko 100 pertsona garrantzitsuenetakotzat hartu zuen.

## Biografia

Doña Mary 2008an hasi zen aktibismoan, Raúl eta Jesús semeen desagertze behartuaren ondorioz, Guerrero estaturantz zihoazenean.
Senarrarekin eta gainerako familiarekin semeen bila hasi zen.' Lan horiek finantzatzeko asmoz, familiako partaide batzuk Veracruz estatura joan ziren negozio bat ixtera baliabideak lortzeko. Une horretan, Luis Armando eta Gustavo, beste semeetako bi ere, desagertu egin ziren.
Zortzi seme-alabetatik lau biktimak diren gertakari horretatik aurrera, modu antolatuan hasi zen María Herrera bilatzen ari zen Senideen Taldean lanean, seme-alabak aurkitzeko prozesuan modu independentean aurrera egiteko.
   Zortzi seme ditut, eta horietatik lau desagertuta daude». 2008an desagertu ziren Jesus Salvador eta Raul semeak; bi urte geroago Gustavo eta Luis Armando. Izan ere, 2007an Narkotrafikoaren aurkako gerra deituriko fenomenoa hasi zenetik, Mexikon 109.000 pertsona desagertu dira.

### Vatikanora bisita

Frantzisko aita santuak Maria Herrera 2022ko maiatzean hartu zuen. Milaka familia mexikarren ordezkari gisa, Herrera Aita Santuarengana joan zenean gutun bat eman zion Mexikon bizi diren bortxazko desagerpenei buruzko informazioarekin, baita oraindik identifikatu gabe dauden 50 mila gorpu eta gorpuzkin baino gehiagoren auzitegiko medikuaren txostena ere .
   Gure gobernuen axolagabekeriaren aurrean, amok geure eskuekin atera behar dugu bila, pikotxekin eta palekin.

## Aitortzak

* Time aldizkari estatubatuarrak, 2023ko edizioan, urte horretan munduan eragin handiena izan zuten 100 pertsonen urteko zerrendan sartu zuen Maria Herrera, eta onartu zuen desagertutako lau seme-alabak bilatzean Mexikon egia eta justizia bilatzen ari diren milaka familiaren borroka agerian utzi duela.
* Giza eskubideen aldekoek Doña Maryren lana aintzatetsi dute, Mexikoko agintariei presioa egin baitie desagertze-krisi honi aurre egiteko.
* New Yorken egindako sari-banaketan protesta bat egin zuen alfonbra gorrian, beltzez jantzi zen eta "110 MILA DESAGERTU, AURKITU ARTE" kontsigna irakurri zuen.

## Erreferentziak

* ↑ Univision. «María Herrera, la activista mexicana entre las 100 personas más influyentes según 'Time'» Univision.
* ↑ María Herrera entre las 100 personas más influyentes de la revista Time. .
* ↑ «María Herrera Magdaleno: ¿Quiénes son los cuatro hijos desaparecidos de la madre buscadora?» La Razón.
* ↑ «"Doña Mary", madre buscadora, entre las 100 mujeres más influyentes para Time» La Silla Rota.
* ↑ Hernández, Yael. (2022-05-25). «'Tenemos que buscarlos con nuestras manos', María, madre de 4 desaparecidos, se reúne con el papa Francisco» La Lista.
* ↑ «Madre buscadora visita al papa Francisco y entrega carta - 24 Morelos» 24 Morelos - últimas noticias de Morelos 2022-05-27.
* ↑ «La buscadora reconocida por la revista Time» El Heraldo de Aguascalientes.
* ↑ ‘Doña Mary’, madre buscadora aparece en Revista Time - N+Prime. .
* ↑ «La buscadora reconocida por la revista Time» www.reforma.com.

## Kanpo estekak

* Elkarrizketa: Desagertutako zenbait pertsona aurkitzea lortu dugu berria, 2023.09.03
* Datuak: Q117688392